CELEX: 32013R0643
Language: hu
Date: 2013-07-04 00:00:00
Title: A Bizottság 643/2013/EU végrehajtási rendelete ( 2013. július 4. ) a patentkék V nem élelmiszer-termelő állatok takarmány-adalékanyagaként történő engedélyezéséről és a 358/2005/EK rendelet módosításáról  EGT-vonatkozású szöveg

5.7.2013   
            
            
               HU
            
            
               Az Európai Unió Hivatalos Lapja
            
            
               L 186/7
            
         A BIZOTTSÁG 643/2013/EU VÉGREHAJTÁSI RENDELETE
   (2013. július 4.)
   a patentkék V nem élelmiszer-termelő állatok takarmány-adalékanyagaként történő engedélyezéséről és a 358/2005/EK rendelet módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, az engedély megadásának feltételeiről és az engedélyezési eljárásokról. Az említett rendelet 10. cikke előírja a 70/524/EGK tanácsi irányelv (2) alapján engedélyezett adalékanyagok újraértékelését.
            
         
               (2)
            
            
               A patentkék V valamennyi állatfaj esetében bizonyos takarmány-alapanyagok adalékanyagaként való felhasználását, továbbá macskáknak és kutyáknak szánt takarmányokban való felhasználását a 74/181/EGK bizottsági irányelv (3), magevő díszmadaraknak és kis rágcsálóknak szánt takarmányokban való felhasználását pedig a 358/2005/EK bizottsági rendelet (4) engedélyezte, időbeli megkötés nélkül, a 70/524/EGK irányelvnek megfelelően. Az említett terméket ezt követően – az 1831/2003/EK rendelet 10. cikke (1) bekezdésének megfelelően – mint meglévő terméket felvették a takarmány-adalékanyagok közösségi nyilvántartásába.
            
         
               (3)
            
            
               Az 1831/2003/EK rendelet 10. cikkének a 7. cikkel összefüggésben értelmezett (2) bekezdése szerint kérelmet nyújtottak be a patentkék V-nek mint kutyák, macskák és egyéb nem élelmiszer-termelő állatok takarmányához adható adalékanyagnak az újraértékelésére, kérelmezve az adalékanyagnak az „érzékszervi tulajdonságokat javító adalékanyagok” adalékanyag-kategóriába való sorolását. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (4)
            
            
               Az Európai Élelmiszerbiztonsági Hatóság (a továbbiakban: Hatóság) 2013. január 31-i véleményében (5) megállapította, hogy a takarmányban való felhasználás javasolt feltételei mellett a patentkék V nincs káros hatással az állatok egészségére, és nem várható, hogy további kockázatot jelent a környezetre nézve. A Hatóság szerint nem szükséges a forgalomba hozatalt követő nyomon követésre vonatkozó különleges követelményeket elrendelni. A Hatóság megállapította azt is, hogy megfelelő védintézkedések mellett nem merülhetnek fel a felhasználót érintő biztonsági problémák. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra alkalmazott analitikai módszerről szóló jelentést.
            
         
               (5)
            
            
               A patentkék V értékelése azt mutatja, hogy teljesülnek az 1831/2003/EK rendelet 5. cikkében előírt engedélyezési feltételek. Ennek megfelelően a szóban forgó anyag használatát az e rendelet mellékletében meghatározottak szerint engedélyezni kell.
            
         
               (6)
            
            
               Az 1831/2003/EK rendelet szerinti új engedély megadása következtében a 358/2005/EK rendeletet ennek megfelelően módosítani kell.
            
         
               (7)
            
            
               Mivel az engedélyezési feltételek módosításának haladéktalan alkalmazása biztonsági szempontból nem indokolt, helyénvaló átmeneti időszakot engedélyezni a 74/181/EGK irányelvvel és a 358/2005/EK rendelettel engedélyezett adalékanyag, valamint az azt tartalmazó előkeverékek és összetett takarmányok meglévő készleteinek felhasználására.
            
         
               (8)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, az „érzékszervi tulajdonságokat javító adalékanyagok” adalékanyag-kategóriába és a „színezékek, a takarmányt megszínező vagy annak színét helyreállító anyagok” funkcionális csoportba tartozó anyag takarmány-adalékanyagként történő használata a mellékletben meghatározott feltételek mellett engedélyezett.
   2. cikk
   A 358/2005/EK rendelet II. mellékletében az E 131 sor törlésre kerül.
   3. cikk
   A mellékletben szereplő anyag és az azt tartalmazó takarmányok, amelyeket 2015. július 25. előtt állítottak elő és címkéztek fel a 2013. július 25. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és használhatók.
   4. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. július 4-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 268., 2003.10.18., 29. o.
   
      (2)  HL L 270., 1970.12.14., 1. o.
   
      (3)  HL L 94., 1974.4.4., 16. o.
   
      (4)  HL L 57., 2005.3.3., 3. o.
   
      (5)  EFSA Journal 2013; 11(3):3108.
   
      MELLÉKLET
      
                  Az adalékanyag azonosító száma
               
               
                  Az engedély jogosultjának neve
               
               
                  Adalékanyag
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Maximális életkor
               
               
                  Legkisebb megengedhető tartalom
               
               
                  Legnagyobb megengedhető tartalom
               
               
                  Egyéb rendelkezések
               
               
                  Az engedély lejárta
               
            
                  mg/kg 12 %-os nedvességtartalmú teljes értékű takarmányban
               
            
                  
                     Kategória: érzékszervi tulajdonságokat javító adalékanyagok. Funkcionális csoport: színezékek, a takarmányt megszínező vagy annak színét helyreállító anyagok
                  
               
            
                  2a131
               
               
                  —
               
               
                  Patentkék V
               
               
                  
                               
                           
                           
                              
                                 Hatóanyag
                              
                              Patentkék V
                           
                        
                               
                           
                           
                              
                                 A hatóanyag jellemzése
                              
                              Név: a [4-(α-(4-dietil-amino-fenil)-5-hidroxi-2,4-diszulfo-fenil-metilidén]-2,5-ciklohexadién-1-ilidén]-dietil-ammónium-hidroxid belső sójának kalcium- vagy nátriumvegyülete és kiegészítő színezőanyagok, valamint fő színtelen alkotórészként nátrium-klorid és/vagy nátrium-szulfát és/vagy kalcium-szulfát. A káliumsó szintén megengedett.
                           
                        
                               
                           
                           
                              
                                 Az adalékanyag összetétele
                              
                              Tisztasági kritériumok: az összes színezőanyag legalább 90 %, nátrium-, kalcium- vagy káliumsóként számítva.
                              Leukobázis: legfeljebb 1,0 %.
                           
                        
                               
                           
                           
                              
                                 Analitikai módszer
                                  (1)
                              
                              
                                          —
                                       
                                       
                                          A takarmány-adalékanyagban és a takarmányokban előforduló patentkék V teljes színezőanyag-tartalmának mennyiségi meghatározására: spektrofotometria 638 nm-en (a 2008/128/EK bizottsági irányelvben (2) ajánlott módszer, JECFA monográfia 1. szám, 4. kötet).
                                       
                                    
                        
               
                  Valamennyi nem élelmiszer-termelő állat.
               
               
                  —
               
               
                  —
               
               
                  250
               
               
                  Biztonsági okokból: használatkor védőmaszk, védőszemüveg és kesztyű viselése kötelező.
               
               
                  2023. július 25.
               
            
         (1)  Az analitikai módszerek részletes leírása a referencialaboratórium honlapján található: http://irmm.jrc.ec.europa.eu/EURLs/EURL_feed_additives/Pages/index.aspx
      
         (2)  HL L 6., 2009.1.10., 20. o.